

Anders Mortensen

Vermlandsgade 65, 2300 København S

1122 3344

am@eksempel.dk

LinkedIn: dk.linkedin.com/in/anderslederne

# PROFIL

Med afsæt i 15 års erfaring som produktions- og driftsleder med ledelsesansvar for op til 40 medarbejdere og en solid erfaring inden for metalindustrien/-produktionsområdet søger jeg nu nye udfordringer.

Jeg har arbejdet intensivt med drifts- og ressourceoptimering både på strategisk, taktisk og operationelt niveau og har et særligt talent for at overføre og implementere effektive metoder til andre områder.

God ledelse er for mig at kommunikere tydeligt om krav og forventninger, være troværdig og retfærdig og behandle folk med respekt. Derved skabes højt motiverede medarbejdere.

Mine resultater viser, at jeg er kommerciel og innovativ og har er god til at skabe bæredygtige løsninger for både kunder, samarbejdspartnere og virksomheden. Som person er jeg ambitiøs, empatisk og god til at coache mine medarbejdere til at nå målet.

# ERHVERVSERFARING

*Fra år-år* **Produktionsleder – NNN A/S**

*NNN A/S er en OEM-producent af bæredygtige termiske systemer til varme- og kuldefremstilling i bl.a. supermarkeder samt køle- og frostlagre. Virksomheden har ca. 250 ansatte i Danmark samt 6 datterselskaber globalt. I NNN er jeg ansvarlig for produktionen og er nærmeste personaleleder for 38 medarbejdere.*

Ansvarsområder/opgaver

* Ansvarlig for produktionen af systemer til supermarkeder, der står for ca. 35 % af omsætningen samt for en personalestab på 38 medarbejdere
* Personaleledelse, herunder ansvar for alt fra ansættelse til fratrædelse
* Styring af kapacitets- og ressourceudnyttelse for at opnå effektiv eksekvering af produktionsplanen
* Fokus på driftsoptimering gennem løbende anvendelse af LEAN-værktøjer
* Kvalitetsstyring, herunder sikring af overholdelse og udvikling af produktionsstandarder
* Indkøb af maskin- og produktionsudstyr til metalvareproduktion

Resultater

* Udvikling af en LEAN-strategi, der betød en øget produktivitet på knap 10 %
* Kvalitetssikring og implementering af ISO 9001, hvilket resulterede i 8 % færre reklamationer
* Udvikling af rapporterings- og målopfyldningssystemer for hele virksomheden
* Har den laveste personaleomsætning og højeste medarbejdertilfredshed i virksomheden

*Fra år-år* **Værkfører – MMM A/S**

*MMM A/S er en lokal ordreproducerende maskinfabrik, der primært arbejder som underleverandør inden for byggeindustrien med udvikling, produktion og levering af bærende stålkonstruktioner i ind- og udland. Der er ca. 120 ansatte. Som værkfører var jeg ansvarlig for produktionslinjen og havde personaleansvar for 25 medarbejdere.*

Ansvarsområder/opgaver

* Ansvarlig for produktionslinje- og styring samt vedligeholdelse af bygninger og værksted
* Personaleledelsesansvar for 25 medarbejdere med alt fra ansættelse til fratrædelse
* Indhentning af tilbud hos underleverandører
* Indkøb og lagerstyring af reservedele for tocifret millionbeløb

Resultater

* Øget bundlinjen på produktionslinjen med 10 %
* Styret udbuds- og indkøbsprojekt for anskaffelse af nyt bygnings- og maskinudstyr for tocifret millionbeløb
* Udarbejdet sikkerhedsprocedurer for værkstedet samt sikkerhedsmanual for produktionsproces

*Fra år-år* **Servicemontør – BBB A/S**

Ansvarsområder/opgaver

* Gruppeleder for 5 montører ansat på fabrikken i Danmark
* Rejsende montør hos kunder i Europa i 3 år, vedligehold og montering af maskinudstyr

*Fra år-år* **Diverse jobs som produktionsassistent, teknikker osv.**

# RELEVANT UDDANNELSE

*År afsluttet* Innovationsledelse, Uddannelsesfabrikken

*År afsluttet* ISO Certificeret 9001, Uddannelsesfabrikken

*År afsluttet* Grundlæggende ledelsesuddannelse, Peter Brock Ledelsesakademi

*År afsluttet* Lærling, produktionsassistent, CCC Vinduer A/S

# KURSER/ EFTER- OG VIDEREUDDANNELSE

*År afsluttet* Coachuddannelse for ledere, Ledernes Kompetencecenter

*År afsluttet* Six Sigma Certificering, House of Lean and Six Sigma

# IT-KOMPETENCER

Jeg er en erfaren it-bruger, der er hurtig til at forstå og anvende nye it-systemer og -programmer. Jeg har især spidskompetencer inden for:

* Superbruger af Microsoft Dynamics 365 Business Central
* Superbruger af ROB-EX 7.0 Scheduler
* Rutineret bruger af Autodesk AutoCAD LT

# SPROG

* Engelsk i skrift og tale på forhandlingsniveau (kursus i teknisk engelsk)
* Svensk og norsk i tale
* Tysk i tale (bedst inden for maskinudstyr)

# REFERENCER

Relevante referencer udleveres efter aftale.

# PERSONLIGT

Personligt bor jeg sammen med min familie, der består af min hustru og vores 2 drenge, som er de vigtigste i mit liv. Jeg er fodboldtræner i den lokale fodboldklub, hvor mine drenge også spiller. Jeg er bestyrelsesmedlem i vores grundejerforening. Jeg holder af at rejse, specielt til Italien, da vi elsker god mad og vin.